
„MOTINA IR VAIKAS. 


Vilnaus kraštą aplankė baisus svetys badas. 
"Reik jau atiduot teisybę lenku spaudai, kad apie 
tai rašo daug ir netiktai vilniškė, bet gal būt dar 
daugiau varšuūviškė spauda. Koks tai nuostabus reiš- 
kinys. Tuomi nuostabesnis ir liūdnesnis mums reiš- 
kinys, kad mūsų lietuviškoji spauda tuomi užsiima 
sulyginamai labai mažai. Rašome sulyginamai, 
nes kamgi kaip ne mums, arčiausiai prie širdies yra 
nelaimė desetkų tūkstančių badaujančių žmonių. — 
Neturim 'galimumo prieiti prie tų „patikimų“ šalti- 
nių, kurie mums nušviestų ganėtinu būdu varomą 
pagalbos akciją badaujauntiems, bet iš šiokių tokių 
žinių galime daryti išvadų, kad daroma labai mažai 
kas. Dabar vilniškė spauda aprašinėja apie atšau- 
"kimą kreditų statymui gelžkelio Voropejavas-- Druja, 
kurie turėjo būt pagrindiniu šaltiniu uždarbių del 
badaujančių gyventojų. Rašinės... ir nustos. Tuomi 
ir pasibaigs, o dideli pilki mūsų kaimai palieka al- 
kani, be duonos, net be bulvių. Lenkų administacija 
pakolkas išnaudoja susidariusią situaciją savo poli- 
tiniams tikslams. Politiniais tikslais galime tiktai 
pavadint, išdavinėjimą didešnių pašalpų, arba išim- 
tinų, tiktai lenkų mokyklose paliekant nuošaliai taip 
vad. „mažumų“ „mokyklas. Na, sunku, æ lu gueriė 
come a la gurrrė (kare kaip kare) ant panašios akci- 
jos privalome atsakyt kontraakcija visa mūsų visu“ 
omenė. Tuo metu koks tai 
randamas prie šios akcijos mūsų visuomenėjė. — 
Anaiptol neina čia apie kokią nors agitaciją, kurią 
pilkoji minia, prie to dar alkana, nenoromis klauso, 
nes yra pervargęs ta amžina politika ir- pažadais, 


keistas nesupratimas“ 


kokie pre nieko neveda. Po antra, kiekviena agita- 
cija kaip tik galėtų patarnaut užgaidom mūsų priešų. 
Sutrukdyta ji būtų pačiam gemale, ir įvairūy pagal- 
„bos komitetai, ivairios nekalčiausios  orgar“zacijos, 
arba akcija būtų uždarytos. Taigi todel privalome 
imtis tikslios akcijos, realios akcijos, kuri net užsie- 
ny pasižymėtų, kurios išdavas negalėtų nepaminėt 
ir neivertint, o už kokią vilniškis ūkininkas mums 
pasakytų lietuvišką „Ačiu“. 

Blogai pas mus dedasi Vilniaus krašte ir pačia- 
me Vilniuj! Šiandien Vilnius, tai mirštančiųjų mies- 
tas. Miestas merdėjantis! Uždaromą krautuvės, fir- 
mos bankrutuoja, ūkiška būklė ko toliaus vis blogė- 
ja. Argi galime būt patenkinti iš tokios padėties? 
Bet yra mūsų tarpe toki politikai, labai net rimti, 
kurie tvirtina kad „kuo blogiau. tuo geriau“. —Žino- 
me, tai yra frazė politikoj, bet ties ja reikia rimtai 
apsistof. 

Santykiai mūsų gyvenimo Vilniuj, taip pat glau- 
džiai surišti yra su bendru sygyvenimu Lenkijos su 
Lietuva nuo istorinių laikų, kaip santykiai Kauno 
link Varšuvos. Nuo to viskas prasideda. Nepapra- 
stai sukomplikuota problema užsieninė, lygiai kaip 
vidujiniai tautiniai santykiai, kalbos, ima savo pra- 
džią išimtinai nuo laikų bendro sugyvenimo Lenki- 
jos su Lietuva. Ne šioje vietoje norime įsigilinti 
sprendimo teisių į Vilniaus kraštą, Lenkijos ar Lie- 
tuvos—šiame reikale mūsų nusistatymas yra pakan- 
kamai visiems žinomas; skaitome Vilniaus kraštą už 
Lietuvos kamieną, bet pridursime dar. Vilniaus kra- 
štas, tai kaip ir kūdikis, kurio tėvai umai susikivir- 

čijo. Žiaurus tėvas (neina čia apie žodžius—pava- 
dinkim ji gal net —globėju) atėmė tąvaiką nuo mo- 
tinos. Motina norėtų jį atimti, bet kokiu būdu? — 
Ar spekuliuojant globėjo žiaurumu ir tuomi džiau- 
giantis kad jo kūdikis yra blogas?— Taip jokia tikra 
motina negalvoja. Tie kurie kalba, kad nuvargintas 
globėjo žiaurumu kūdikis pabėgs pas motiną, bet 
kūdikis nepabėgs pas toklą motiną, kuri jam bado 
metu nepaduos bandelės duonas, kuri tyčiomis, sa- 
moningai daro nesmagumus, kad jam pas globėją 
gyvenimas greičiau įgrystų, skaudžiai apsirinka. 
— Kūdikis—tai Vilniaus kraštas— Kūdikis yra aplei- 
stas, kūdikis džiūva, nes jam neleidžia išvažiuot į 
kurortą kuri jam paskyrė gydytojas, — tuo kurortu 
vaikui (Vilniaus kraštui) yra Liepojus (atidarymas 
Liepojaus—Romnų kelio). Tiesa, kūdikis žino ši tą 
apie skriaudą padarytą tėvo jo motinai, bet tas pats 
tėvas sistematišku atkaklumu nurcdydamas į gelbė- 
jantį kurortą, nuolatai kartoja: „Štai žiūrėk, štai ta- 
vo nuosavi motina neleidžia tau ten važiuot, nes ji 
trokšta kad gautum džiovą“. Ir kūdikis klauso nes... 
privalo klausyt, pakol pagalios įtikės į tai. Apie 
skriaudą gi motinai, vis labiau pamiršta, nes pir- 
miausiai pats kenčia. — Kūdikis yra apleistas, o ži- 
nom kas dažniausiai su tokiu darosi: klausosi šnib- 
ždėjimų piktų draugų ir eina įkalbamas. 
binėtojais yra mūsų kaimynas iš rytų—komunizmas. 
Komtūnizmass plėčiasi, jo raudonos rankos siekia vis 
toliau! 

Vargšas kūdikis! Vargše mūsų alkanas Vilniaus 
krašte! Tėvai tave apleidžia, vianas tik piktas drau- 
gas apie tave galvoja nuolatai, nes nori iš tavęs iš- 
čiulpt visas tavo gyvybės svetis. 

Ne tik apie vietinį badą čia kalbame, bet apie 
visą situaciją Vilniaus krašto, kuri diena iš dienos 
tampa vis labiau baisesnė, o kurios šis badas yra 
tiktai vainiku. Per maža, visiškai per maža, nešam 
nuraminimo į pilką minią, lyginai kaip iš šios pu- 


sės... taip ir iš anos pusės, kuris apie savo motiną 
uždarytą geležine siena vis mažiau ir mažiau girdi. 
D. K. 


SEKMINĖS, 


Kasmet pirmą Sekminių dieną, lietuvių Šv. Mi- 
kalojus parapija rengia didelę procesiją į Kalvarijas. 
Tą dieną atvyksta iš provincijos daug maldininkų, 
kurie taip pat dalyvauja toje procesijoje. 

Šiemet Šv. Kazimiero Draugija, suruošė at- 
vykstantiems maldininkams sutikimą ir parūpino 
jiems nakvynę. Beto toji draugija taip pat suruošė 
pasilinksminimo pramogėlę. Antrą Sekminių dieną 
parodė maldininkams istorines Vilniaus vietas, o va- 

kare surengė vakarėlį. „Apolo“ salėje, dalyvaujant 
daugiausiai maldininkams iš provincijos, esant sau- 
sakimšai salei, buvo suvaidinta „Aušros Sūnus“. 
Mūsų jaunoji dainininkė p-le Prancuzevičiūtė žavėjo 
klausytojus savo maloniu balseliu padainuodama 
visą virtinę liaudės dainelių. Spaudos jubilėjaus pro- 
ga, Kunigas Viskantas idomiai atpasakojo apie lie- 
tuviškos spaudos atgavimą. Susirinkusieji pagerbė 
atsistojimu mirusius knygnešius bei tų laikų rašy- 
tojus. 

Maldininkams ši pramoga 
išpūdžio. Tiktai vertėtų ateity rengėjams, 
pinti tiksliau nustatyt programa panašioms 
goms, nės šiuo kart tas nevisai pavyko. 

Po aštrios žiemos ir šalto pavasario Vilnius su- 
laukė gana skaitlingos maldininkų procesijos. Žmo- 
nės norėdami išprašyti iš Dievo derlingų metų, švie- 
sesnės ateities savo kraštui ir tautai, ištroškę švie- 
sos ir tiesos, nebodami nelabai palankaus oro, at- 
vyko kas važiuotas, kas pekščias,žiš tolimiausių Vil- 
niaus krašto kampų. Net Vilniaus nelietuviai stebė- 
josi tokia gausia ir iškilminga Vilniaus lietuvių mal- 
dininkų procesija. 

Seniau panašios lietuvių maldininkų procesijos 
būdavo kelesdešimts kart didesnės, bet tuomet ga- 
lėdavo jose dalyvaut maldininkai net iš tolimos Že- 
maitijos, dabargi mus skiria taip vadinama „admi- 
nistracinė“ linija. Šios kliūtys trukdo mūsų broliams 
lietuviams gyvenantiems Nepriklausomoje Lietuvoje 
net... pasimelst prie Aušros Vartų Dievo Motinos 
Stebūklingo Paveikslo ir einant senu papročiu aplan- 
kyti Vilniaus Kalvarijas. 

Sekminėse, Šv. Kazimiero D-ja daug pasidar- 
bavo surengdama visokių smagumų atvykusiems 
maldininkams. Tik gaila, kad prie tokio kultūrinio 
ir tautinio darbo neprisidėjo mūsų „pažangieji“. Ne- 
gana to, kad neprisideda, bet jie dar boikotuoja ir 
neleidžia savo įtakoje esantiems asmenims daly- 
vauti vaidinime, kuris specijaliai buvo suruoštas 
maldininkams. Gėda mūsų „pažangiesiems“, kad jie 
taip toli nužengė, jog ir patys nieko nedirba ir ki- 
tiems dar kliudo dirbti. 

Šiandien kiekvienam lietuviui be pažiūrų skir- 
tumo, pirmoje vietoje turi rūpėti tautinis ir kultūri- 
nis darbas. Partijų rietenoms ir išbujojusiai asmens 
ambicijai neprivalo būti Vilniaus lietuvių tarpe vie- 
tos. Per spaudą ir susirinkimus turime rauti tas 
įsišaknijusias mūsų visuomenėje piktžoles, o jų vie- 
ton skiepyti vienybės ir bendro kultūrinio ir tauti- 
nio darbo idėjas. Tiesa, mūsų senos datos žmo- 
nėms tos idėjos yra svetimos ir nesuprantamos. 
Prisigėrę rusų nihilizmo ir anarhizmo dvasios, jie 
šiandien neįisivaizdina sau tautinio ir kultūrinio 
darbo. 

Paskendę asmens reikaluose jie daugiau rūpi- 
pelningu savo biznium, negu visuomenės ir 


padarė labai gero 
pasirū- 
pramo- 


nasi 

tautiniais reikalais. Šiandien beveik kiekvienas Vil- 
niaus lietuvių pseudo vėikėjas rūpinasi užimti kuo- 
daugiausia tarnyščių ir iš to turėti kuodaugiausia 
pelno. Aišku, kad tokie pinigų godūs asmens nepa- 
jegia atlikti kaip reikiant visų savo pareigų, Bet ar 
jiems tas rūpi? Ar juos kas kontroliuoja? Juk jie 
dirba sau ir prieš save tik atsako. Jiems rūpi tik 
išmesti iš kokios nors užimančios vietos ne tų pa- 
čių pažiūrų asmenį, jį apšmeižti, ir savo žmogų ten 
pasodinti. 

"Šį nemalonų mūsų tarpe, reiškinį primenu kaip 
tik Sekminių iškilmių proga, nes surengimas Sek- 
minių iškilmių tą aiškiai parode. 

Lietuvis. 


DEJE — A+" > 


Vytauto Didžiojo 
penkių šimtu metu mirties 
sukaktuvės. 


Ateinančiais metais sukanka penki šimtai me- 
tų nuo mirties Didžiojo Lietuvos Kunigaikščio Vy- 
tauto. Galingiausis kūrėjas, kilniausias gynėjas ir 
amžinas Lietuvos nepriklausomybės simbolis, be 
abėjojimo yra mūsų Vytautas Didysis. 

Šiuo kart nemanome čia plačiau apibudinti 
Vytauto Didžiojo asmenį bei Jo didžius darbus. No- 
rime tiktai, sąryšį su Jo mirties jubilėjaus proga, 
priminti Vilniaus krašto lietuviams, o ypač tautinio 
judėjimo vadams svarbų pamirštą reikalą. 

Kaip žinome, keliolika metų atgal. Vytauto 
Didžiojo kūno likučiai, Vilniaus katedroje tapo, pa- 
dedant vienam ištautėjusiam pralotui, barbarišku 
būdu išniekinti. Šio Didžiojo Vyro, kūno likučiai iki 
šiam laikui neturi net savo karsto, nes paliko su- 
mesti drauge su jo pomirtinio priešo vyskūpo Pro- 
tasevičiaus kaulais. 

Tenka girdėti, kad Kaune yra sudarytas tam 
tikras. komitetas iškilmingam paminėjimui Vytauto 
Didžiojo penkių šimtų metų mirties sukaktuvių ju- 
bilėjui. Šio paminėjimo surengimui, užsimota labai 
plačiai. Riuošiamasi statydint įvairius paminklus, ga- 
minama specijalė literatūra, rašomi vaidinimams 
pritaikinti veikalai, paskaitos, ir net tam tikra serija 
pašto ženklų gaminama, bet... niekas nepagalvoja 
apie liūdną likimą to Didžiojo Vyro kaulų. Iki šiam 
laikui, tos brangios mūsų tautai relikvijos, neturi 
netik ką sau prideramos vietos, bet ir tinkamo nuo- 
savo karsto. 

Gal būt Kauniškio komiteto ponai nesistengia 
apie tai rūpintis del tam tikrų priežaščių, nors tiki- 
mės kad tokiam kilniam darbui atlikti, tos prieža- 

MŪSŲ KRAŠTO VAIZDELIAI, 


Gelžkėlio linija miške. 


stys būtų lengvai pašalintos. Taigi tenka ypatingai 
susirūpinti Vilniaus krašto organizacijoms bei visuo- 
menėi, šiuo svarbiu reikalu. Nejaugi ir vilniškiai lie- 
tuviai žada pasekt kauniškius, minint Vytauto Di- 
džiojo mirties jubilėjų? 

Manome, kad šiuo reikalu, kaip tik priderėtų 
vilniškiams lietuviams susirūpint ir padaryt realius 
žingsnius, kad bent praėjus penkiems šimtams metų 
nuo mirties to „Didžiojo Vyro, ir tautai atgavus savo 
nepriklausomybę, suteikt Jo kaulams, čia savo so- 
stinėje, tinkamą karstą. 

Gal būt vieniems vilniškiams būtų nepakelia- 
ma materijalė našta, bet gi mūsų tauta čia nema- 
ža. Turime savo brolius Nepriklausomoj Lietuvoj, 
kurie medžiaginiai yra pertekę, turime jų ir užjury. 
Tikimės, kad šiam kilniam tikslui, išsities kiekvieno 
lietuvio ranka bent su nedidele auka, kuri parems 
įvykdymą šio uždavinio. Kiekvienas lietuvis noriai 
parems šį darbą. Reikalinga tik inicijatyva, ir tokia 
inicijatyva, kaip tik turėtų pasireikšt Vilniaus krašto 
lietuvių tarpe. 

Dalyvauti tame karsto įtaisymo žygyje, priva- 
lome suteikti galimumo būtinai visiems tautiečiams 
ir jų organizacijoms. Manome kad šiame žygyje or- 
ganizacijų vadovybės tikrai atsižadės savo siaurų 
partinių ambicijų, bei asmeninės nesantaikos ir ga- 
lės rast bendrą „liežiuvį“, kad galėtų visi vieningai 
sutartinai įvykinti užsibrėžtą tikslą. Šiame žygyje 
nieks iš tautiečių, nežiūrint nei tikybos nei pažiūrų 
skirtumo, negalėtų būti aplenktas. Todel tą dalyką 
turėtum tuojaus, nieko nelaukdami tinkamai suor- 
ganizuot. 

MOS US KRAS TO RYZDELIAL 


Ta aplinkybė, kap šiandien Vilnius valdomas 
lenkų, neprivalo mus perdaug varžyti. Negalime ga- 
lutinai tvirtinti, kad dabartiniai Vilniaus valdovai pa- 
norės dar taip nereikalingai daryti sau gėdos ir ne- 
garbės viso civilizuoto pasaulio akyse, neleisdami 
ištikimai Žalgirio karžygiui tautai, sudėti jo kūno 
likučius tos tautos paaukuotan karstan. Šiaip juk 
tuo pačiu jie pasirodytų pritarią niekšiškiems bar- 
bariškųjų Vytauto karsto išplėšėjų darbams“ 

Laiko, jau berods, nebedauk teliko. Tad stoki- 
me kuo greičiausiai darban, nes dar ilgiau delsdami 


Naujai pastatytiei rūmai Voropajeve. 


ir vilkindami, galime palikti ne vien paniekinimo, 
bet ir galimo galutino tos mūsų tautos brangiausios 
relikvijos sunaikinimo dalyviai!... Mes visvien nie- 
kuo neatpirktum tos gėdos, kuri mus ištiktų, jei mes 
pražiopsotumem užtikrinti tinkamą karstą Jojo kūno 
likučiams. 

Musų tauta viningai žengdama jo pėdomis pri- 
žadino Tėvynę iš naujo nepriklausomam gyvenimui. 
Todel susivieniję į krūvą visi tautiečiai be išimties, 
stokime bendrai i darbą ir gelbėkime tą mūsų bran- 
giausią relikviją! Taut. 


Kaune rasa Manant dantys. 


„Lietuvos Aidas“ rašo, kad š. m. gėgužės men. 
11 d. Aleksote, Veiverių g. nr. 11, Abelio Braun- 
šteino kieme, bekasant žemes naujam Alėksoto til- 
tui statyti, yra rasti du didžiuliai mamanto dantys 
žandikaulyje. Dantys rasti smėlio sluoksnyje, 4 mtr. 
gilumoje, apie 100 mtr. nuo dabartinio Nemuno 
kranto. Danties aukštis su žandikauliu 25 cm., be 
žandikaulio — 16 cm., ilgis — 27 cm. ir plotis — 
9,5 cm. Plačiausioji užpalinė žandikaulio išskėsties 
dalis turi daugiau kaip 50 cm. Dantys yra labai ge- 
rai išlikę, bet žandikaulį (apatinį) darbininkai gerokai 
sutrupino. Šiaip taip vis dėlto pavyko sudėlioti be- 
veik visas daleles. Kai žandikaulis kiek pradžius, 
reikės sugipsuoti. 


Šito, jau seniai išnykusio, gyvulio kaulų ir dan- - 


Jų Lietuvoje ligi šiol nedaug terasta. Kauno miesto 
muziejuje be dabar iškastų mamanto dantų yra 


daug smulkesnių dantų ir kaulų, rastų Neries pa- 


kranteje ir pačioje Neryje ties Pilionių kaimu, maž- 
daug 14 klm. nuo Kauno. Be to, Dionizo Poškos 
garsiam baubly buvo . surinkta mamanto kaulų. Jų 
tarpe yra vienas šonkaulis maždaug 2 metrų ilgio. 
Kur šitie kaulai buvo rasti, tuo tarpu nepavyko su- 
žinoti. Dabar jie yra Tauragės mokytojų seminarijoje 
Vadinasi, ligi šiol Lietuvoje rasta mamanto pėdsakų 
net keliose vietose. 2 

Ta proga vertėtų susipažinti su šiuo gyvuliu 
milžinu. Mamantas (Elephas primigenius, Mammut, 
mamut...) — seniai išnykęs ketvirtinės epochos 
gyvulis. Iš stogo ir kaulų sudėties mamantas daug 
kuo primena dabar tebegyvenantį Indijos dramblį. 
Mamantas už dramblį buvo kiek didesnis: ilgio buvo 
As 5,5 mtr. ir aukščio — 3,1 mtr. Dvi didžiulės ma- 
manto iltys buvo net po 4 mtr. ilgio, svėrė apie 
100 kig. Iltys, išaugusios iš viršutinio žandikaulio: 


"kyšojo priešaky, palinkusios žemyn ir į šonus išskės- 


tos. Krūminių dantų mamantas turėjo po vieną kiek- 

Siaurojo gelžkelio stotis Drujoj. 


įstatymas apie plėčkaitininkus. 


Plėčkaitininkų terorui nesiliaujant, Kaune kilo 
sumanymas, nuo jų apsisaugoti ypatingomis prie- 
monėmis. Po pasikėsinimo prieš ministeri pirmi- 
ninką, plečkaitininkai jau vėl nužudė 2 žmonės. 


Šiaūlių apskrities, Žagarės valsčiuje pas pil. 
Mičių-Mičiulį policininkas A, Peleckis padarė kratą 
ir radęs „Pirmyn“ ir kitos nelegalės literatūros, jį 
suėmė ir vežė į Šiaulius. Pakeliui suimtasis stvėrė 
policininką už gerklės, pagriebė revolverį ir jį per- 


šovės. Paskum išmetęs iš vežimo lavoną, revolve- 
riu grąsindamas privertė vėžiką vežti jį link Latvijos 
sienos. Privažiavus mišką netoli sienos, žmogžudys 
iššoko ir pabėgo. 

Tuo tarpu Kedainių apskr. Krakių valsč. Pile- 
montų vienkiemy pas pil. Maciejauską Vladą atvyko 
nakti du nepažįstami vyrai; pasisakė, ėsą krimina- 
lės policijos valdininkai iš Kedainių, paskubomis iš- 
traukė Maciejauską iš lovos, nusigabeno į mišką 
ir ten nušovė. Policijai aiškinant šią žmogžugystę, 
paaiškėjo, kad ir čia būta plečkaitininkų darbo. Mat 
plėčkaitininkai jau seniau grąsinę Maciejauskui ji 


vienoje žandikaulio pusėje. Dantys pasižymi ypatin- 
gu kietumu, turi daug emalio dėžučių. pripildytų 
dantienos. Mamanto oda buvo apžėlusi tankiais 
stambiais plaukais. Kaklas ir užpakalinė galvos dalis 
buvo apžėlusi karčiais, nusidriekusiais žemyn. 

Mamanto kaulų, ypač krūminių dantų, Europoje 
randama gan dažnai. Daugiausia jų randam Sibire 
ir šiaurės Amerikoje. Mamanto kaulai buvo žinomi 
net tamsiais ir prietaringais viduramžių laikais, bet 
tuomet laikomi jie buvo milžinų kaulais. Dėl to ki- 
lo daug įvairių pasakų apie milžinus, siaubus ir ki- 
tokias milžinų baisenybes. Valencijoj krūminis ma- 
manto dantis buvo laikomas šv. Krištupo relikvija. 
Dar 1789 m. mamanto krūminio dančio kaulą laikė 
minėtojo šverltojo rankos liekana’ 

Su mamantu smulkiau susipažinti pavyko XIX a. 
pradžioj. 1799 m. šaltame Sibire, netoli Lėno upės 
žiočių, pavasarį vanduo išplovė ypatingai gerai iš- 
likusi mamantą su mėsa, oda ir plaukais. Po septy- 
nerių metų (1806 m.) mamantas buvo pargabentas 


į Petrapili, kur pavyko rekonstruoti beveik visas 
mamantas, net kai kurios vidurių dalys akis ir apie. 
30 svarų plaukų. Visa kita buvo sunaikinta suėsta 
vilkų, lokių ir šunų. Surinktas mamanto skeletas ir 
dabar tebėra Petrapily (Leningrade). Ištyrus maman- 
to vidurius nustatyta, kad jo mista jaunomis medžių 
šakelėmis, lapais. 1901 m. Sibire, prie Berezovkos 
upės, vėl buvo rastas sveikas antras įšalęs ma- 
mantas > 

Daug Sibiro žmonių verčiasi pardavinėdami 
atrastas mamanto iltis. Kurį laiką iš Sibiro kas me- 
tai išveždavo apie 200 ilčių. Per penkerius metus 
(1887 — 1893) Jakutsko rinkose kas metai buvo 
parduodama maždaug 1.100 — 1.700 pūdų maman- 
to ilčių po 24—27 rubl. pūdas, iš viso už 30.000 — 
55.500 rublių. 

nužudyti, kad jisai viešai smerkdavo jų darbus ir 
veikdavo prieš juos. 

Padarymui galo plėčkaitininkų žudymams bei 
pasikėsinimams, ministerių kabinetas, šiomis dieno- 
mis priėmė specijalinio įstatymo apie plėčkaitinin- 
kus projektą. Svarbiausi šio suprojektuoto įstatymo 
dėsniai yra šie. 1) Kas priklausys prie plėčkaitinin- 
kų organizacijos Vilniaus krašte, Nepriklausomoje 
Lietuvoje, ar neitralioje valstybėje, bus baudžiamas, 
žiūrint jo nusikaltimo didumo, iki mirties bausmės, 
2) Kas suteiks plėčkaitininkui šiokią tokią paramą, 
ji priims, tas irgi bus baudžiamas sulig jo nusikal- 
timo didumu iki mirties bausmės, 3) Visos plečkai- 
tininkų bylos bus pavedamos karo teismui, 4) Už 
pranešimą valstybės organams apie plečkaitininkus, 
už jų sugavimą, ar padėjimą sugauti bus skiriamos 
premijos. 


Vilniaus. lietuviai studentai. 


Prie Vilniaus Universiteto yra savišalpos stu- 
dentų organizacija, kuri vadinasi „Bratnia Pomoc 
polskiej młodzieży akademickiej U. S. B.“. Prie tos 
organizacijos yra verčiami priklausyti visi studentai 
nežydai (žydai turi panašią organizaciją skyrium). 
Kas iš lietuvių studentų nenori priklausyti prie tos 
organizacijos, tą įtraukia į „juodąją knygą“. 

Š m. gegužės men. 9 d. universiteto salėje 
įvyko „Bratniako“ (taip trumpai vadinasi minėta or- 
ganizacija) naujos valdybos rinkimai. Dar prieš rin- 
kimus lietuvių, gudų ir ukrainiečių studentų sąjun- 
gos įteikė „Bratniako“ valdybai pareiškimę, kad bū- 
tų pakeisti keli tos organizacijos statuto punktai ir 
išmestas iš pavadinimo žodis „polskiej“. Tos trys 
sąjungos norėtų, kad į savišalpos organizaciją ne- 
būtų kišamas tautinis lenkų elementas. 

Rinkimai įvyko gana trukšmingai. Endekai at- 
vyko į rinkimus, sumobilizavę visas savo jėgas. Kad 
dar labiau sustiprinus savo eiles, jie pasikvietė visą 
kunigų seminariją. Klerikams buvo isakyta balsuoti 
už endekus. Beto, prisispauzdino įvairių atsišauki- 
mų, kuriuose gynė „Bratniako“ lenkiškumą, o „ma- 
žumų“ studentų pareiškimą išnaudojo savo endekiš- 
kai agitacijai. Jie savo demagogiškose prakalbose 
išrodinėjo, kad, girdi, lenkų studentai Kaune, neturi 
jokių teisių, o čia, Vilniuje, lietuviai studentai, nau- 
dodamies visomis „Bratniako“ geradarybėmis ir su- 
darydami tos organizacijos nežymią dalį, drįsta dar, 
kaž ko reikalauti. Endekai taip įsikarščiavo, 
juos net turėjo drausti universiteto senato atsiūstas 
kuratorius prof. Pigonis. Lenkų studentai demokra- 
tai buvo nuolaidesni ir sukalbamesni. Jie aiškino, 
kad žodis „polskiej“ reikia suprasti valstybinėje, 

o ne tautinėje prasméje. Bet su tokiu demokratų 
aiškinimu nesutiko nei tautinių mažumų studentai 
nei endekai, kurie dar net apšaukė demokratus par- 
sidavėliais žydams. 

Lietuvių, gudų ir ukrainiečių studentai mėgino 
dar per kalbėtojus įrodyti savo teisingumą reikala- 
vimų, bet buvo endekų atmesti. Nematydami lai- 
mėjimo, jie iškilmingai ir ramiai apleido salę. Po 
ilgų rungtynių endekai nugalėjo demokratus ir iš- 
rinko valdybą vien iš savo žmonių. 

Buvęs. 


Iš PLATAUS PASAULIO. 


Popiežius pieš fašistinį jaunimo auklėjimą. 


Popiežius pasakė kalbą, kurioje smarkiai kri- 
tikavo fašistinius metodus auklėti jaunimą. Popie- 
žius labai neigiamai atsiliėpė apiė Mussolini žodžius, 
kad fašistinis auklėjimas turi tikslą duoti jaunimui 
užkariautojų charakterį. 

Popiežius nurodė, kad toks aulėjimas yra kenks- 
mingas taikos idėjai. Jei visos valstybės auklėjančios 
jaunimą fašizmo receptais tai pasaulio taika bus 
nuolat pavojuje, nes visų tautų jaunimas bus kur- 
stomas prie visokių užkariavimų ir kovų. 


Lenkijos ir Italijos atstovybės pakeltos 
- į ambasadas. 


Ilgai vestos tarp Italų ir lenkų vyriausybių de- 
rybos, davė pasekmes, kad liko pakeltos abiejų val- 
stybių tarpūsavio pasiuntinibės į ambasadas. Pirmu- 
oju Italijos ambasadorium Lenkijoj paskirtas dr. 
Franclin Martin, ikišiolinis ambasadorius Buenos 
Rires. Lenkų ambasadorium Romoj paskirtas ikišio- 
linis pasiuntinys Przesdzieckis. 


Tautų Sąjungos delegatas Kaunan. 


Elta praneša, kad Tautų Sąjungos Tranzito 
komisijos atstovas gen. Candell gavo vizą įvažia- 
vimui į Lietuvą. 


Berlyno riaušininkų sąrašas Varšuvoj. 


Lenkų policija suemė Varšuvoj su netikru pasu 
atvykusį iš užsienio asmenį, kurio bagaže rasta visų 
Berlyne gegužės men. 1 d. įvykusių riaušių komu- 
nistų vadų sąrašus ir tikslų Berlyno miesto planą. 


Politinė manifestacija 


Iš visų Italijos universitetų atvyko į Rymą 25 
tūkstančiai studentų tikslu dalyvauti iškilmėse ku- 
rios rengiamos metinėse sukaktuvėse Italijos paskel- 
bimo karo Austrijai. Kaip žinoma, karas buvo pas- 
kelbtas 1915 m. gegužės men. 24 dieni4. 


Mažojoj Azijoį nesiliauna žemės drebėjimas. 


Mažojoj Azijoj, Kara Hissar vėl prasidėjo že 
mės drebėjimas. 53 žmonės liko užmušti ir 45 gavo 
sunkius sužalojimus. 

Latvijos Prezidentas įšvyko Švedijon. 


Letos pranešimu, 25. V. 8 val. vakare, Latvijos 
valstybės prezidentas lydimas palydovų, tarpe kurių 
užsienių reikalų ministeris p. Balodis, išvyko laivu 
į Stokcholmą. Prezidentą išlydėjo visas ministerių 
kabinetas ir diplomatinis korpusas. 


Tarptautinis katalikų suvažiavimas. 


Madryde, 24 V., ivyko didelis tarptautinis ka- 
talikų suvažiavimas, kuriam vadovavo popiežiaus 
nuncijus. Suvažiavime dalyvavo 12 valstybių atsto- 
vai. Visa eilė dalyvių savo prakalbose pažymėjo 
kokios didelės reikšmės turi katalikybė politikoje 
ir reikalingumą bendradarbiavimo katalikų su Tautų 
Sąjunga. 


Karalius Amanulla vyksta į Europą. 


Iš Indijos praneša, kad karalius Amanulla drau- 
ge su karaliene Suraja netikėtai atvyko į Chaman 
miestelį, kuris randasi ant rubežiaus Beludžystano. 
Karalius Amanulla išreiškė noro vykti į Europą. 
Anglų vyriausybė atvykusiems suteikė įvairios pa- 
galbos keliaujaut per Indiją į vieną Indijos uostų. 
iš kur karalius keliaus toliau. 


NEPR. LIETUVOJE. 


Tautininkų suvažiavimas. 


„Liet. Aidas“ 106 nr. taip rašo apie Tautininkų 
s-gos tarybos suvažiavimą: 

„Vakar gegužės mėn. 12 d. „Lietuvos Bido“ 
redakcijos būste įvyko šiemet jau antras lietuvių 
tautininkų sąjungos tarybos suvažiavimas, kuris už- 
truko apie 6 valandas. Suvažiavime dalyvavo 21 ta- 
rybos narys, centro valdyba ir buvo apsilankę teisin- 
gumo, žemės ūkio ir švietimo ministeriai. Pirminin- 
kavo tarybos pirmininkas p. V. Matulaitis — valsty- 
bės kontrolierius. 

Centro valdybos atstovas p. Lapėnas plačiai 
kalbėjo apie tautininkų veikimo — ne ideologijos— 
programą. Jis vedė mintį, kad naudinga būtų tau- 
tininkų eiles didinti, pritraukiant kad ir ne į pačią 
tautininkų organizaciją, bet į pozityvų tautišką darbą 
padorius žmones iš krikščionių demokratų ir val- 
stiečių liaudininkų tarpo. Tokius žmonės į darbą 
reikia kviesti ir jiems reikia reikšti tam tikro pasi- 
tikėjimo. Kalbėti ne su atskirais žmonėmis, bet su 
partijomis, kurioms jie priklausė ar tebepriklauso, 
dabar nėra jokio pagrindo, nė prasmės. Toliau p. La- 
pėnas plačiai kalbėjo apie veikimo programą bent 
3—4 metams“. 


Atentato dalyvis studentas Vosylus sušaudytos. 


Eltos pranešimu, Karo lauko teismas, nagrinė- 
damas bylą studento Vosyliaus, priėjo išvados, kad 
teroristam buvo pavesta nukaut minist. pirm. prof. 
Voldemarą dar prieš 15 gegužės. Nėra abejonės kad 
buvo kontaktas tarp Šiauliškių teroristų grupės ir 
dalyviais atentato 6 gegužės. Eilė liūdininkų kate- 
goriškai pareiškė, kad studentas Vosylius yra vienas 

iš atentato dalyvių. Pats Vosylius teisme prisipažino, 
kad jo tikslas buvo nukauti ministeri pirmininką, 
o paliktos pakely granatos buvo paskirtos valstybės 
prezidentui p. Smetonai. Karo lauko teismas po 5 
valandų pasitarimo išnešė mirt'ės sprendimą. Valan- 
dai praėjus po sprendimo, Vosylius buvo padavęs 
valst. prezidento vardu pasigailėjimo prašymą, kuris 
vienok liko atmestas. Vosylius liko sušaudytas se- 
kančią naktį. 


Vyriausias Lietuvos kariuomenėsk apelionas. 


Spaudos žiniomis, vyriausiu Lietuvos kariuome- 
nės kapelionu liko paskirtas žymus tautininkų par- 
tjos veikėjas kanauninkas Mironas. 


Šiauliškiai teroristai taip pat sušaudyti. 


Gegužės mėn. 12 d., 2 val. 15 min. ryto Karo 
teismo sprendimas Augaičiui, Merkeliui, Ruzgui ir 
Gavėnui įvykdyta. 


Lenkijos atstovas Rygoje pareiškė Lietuvos 
miristeriui pirmin. užuojautą 


„Rygos Balsas“ praneša, kad Rygoj Lietuvos 
pasiumtinybėj pareiškė užuojautų prof Voldemarui, 
šie atstovai: Ispanijos, Suomijos, Švedijos, Prancū- 
zijos, Lenkijos, Argentinos, Latvijos vyriausybės, 
Vengrijos atstovas ir internuncijus Zechini. 

Iš viso Lietuvos krašto nenustoja plaukią į Kau- 
ną įvairiausių organizacijų ir pavienių asmenų užu- 
ojautos telegramos minist. pirm. prof. Volgemarui, 


Kaunan atvyksta Latvijos Prezidentas. 


Spaudos pranešimu šią vasarą Latvijos Prezi- 
dentas p. Zemgals, žada atvykti Kaunan, kur bus 
svečiu Lietuvos valstybės prezidento. Šiam vizitui 
priduodama ypatingai didelės reišmes. 


Vieton Vileišio — Sleževičius. 


Kauno miesto burmistras p. Vileišis, atsisakė 
nuo Valstiečių Liaudininkų Centro komito pirminin= 
ko pareigų ir jo vietą užėmė buv. prem. p. Sleže- 
vičius, kuris vėl grįžta prie politinio darbo. 


Sprendimas Tauragės pučo byloj. 


Karluomenės teismas paskelbė sprendimą Taura- 
gės pučo byloje. 

Albrechtas, P. Paulauskas, Norvaiša, M. Paplau- 
skas nuteisti sunkiųjų darbų kalejiman iki gyvos 
galvos. 

Jokūbauskas, Lemkis ir Samoška nuteisti sun- 
kiųjų darbu kalėjiman kiekvienas 15 metų. 

Bajorinas, Bortkevičius, Eidas, Juška, Linde, 
Naujokas, Denikovas ir Zavackis gavo po 8 metus 
sunkiųjų darbų kalėjimo. 

Jankus, Kavaliauskas, Okas, Mikalauskas, Grin- 
kevičius ir Saukneris nuteisti kalėti sunk. darbų ka- 
lėjime po 6 metus. 

Jagugaitis, Bronenbergas, Radvila ir Zigmantas 
gavo po 5 metus s. d. kal. 

Bružas, Deksnys, Jagminas, Brundza ir Burzelis 
nuteisti kalėti po 4 m. s. darb. kalėjime. 

Gudionis 2 met. 

Kinderis ir Jurgis Paulauskas — po 1 metus 
s. d. kal. 

25 kaltinamieji išteisinti ir paleisti laisvėn. 


VILNIAUS KRONIKA. 


Miesto vargai... 


Plinta gandai, kad šiomis dienomis bus paleista 
Vilniaus miesto taryba. Mat begalinei sunki miesto 
ūkiškoji būklė. Dabartinė miesto taryba įsipolitika- 
vo ir daugiau bodama savo partijos reikalų, miesto 
ūkį privedns prie kritingos padėties iš kurios nebe- 
raudanti jokios išeities. 

Tikimasi šiomis dienomis sulaukt dekreto apie 
paleidimą miesto tarybos ir paskyrimą valstybinio 
komisaro, kuris tvarkys: miesto reikalus ligi bus iš“ 
rinkta nauja miesto taryba. Išvardinama visa eilė 
lenkų politikų kurie žada apimt pareigas komisaro, 
bet kas bus paskirtas šiai atsokimingai vietai, dabar 
dar sunku pasakyt. 

Taip pat bus paleista ir dabartinė ligonių kasų 
taryba. Priežastys nežinomos. Vieton jos žada būt 
paskirtas valdžios komisaras. Kaipo kandidatas į šias 
pareigas minimas miesto valdybos narys p. Male- 
ševski's. 


Nenusisekę egzaminai. 


Šiomis dienomis, prie Vilniaus kuratorijos, kaipo 
eksternistai laikė 14 lietyvių egzaminus iįgyjimui 
liaudies mokytojo teisių. Sių egzaminų rezultatai la- 
bai iiūdni. Egzaminus išlaikė tiktai 2 lietuviu. 


Naujos lietuvių mokyklos. 


Nuo ateinančių mokslo metų pradžios, žada 
atidaryt visą eilę mokyklų, visame Vilniaus krašte, 
„Ryto“ D-jos konkurentė Švietimo Draugija „Kul- 
tūra“. Naujai atidaromas mokyklas „Kultūra“ ketina 
aprūpinti gabiausiais lietuvių mokytojais, kurių dalį 
ketina paveržti nuo „Ryto“ d-jos. 

„Rytas“ irgi ketina nuorudens pertvarkyt savo 
mokyklas, atleisdamas nuo pareigų visą eilę dabar- 
tinių mokytojų, kurie nevisai atatinka savo parei- 
goms kaip savo išsilavinimu taip ir visomis kitomis 
savo kvalifikacijomis. Reikia tiketis, kad toks mo- 
kyklų „pertvarkymas“ atneš daug naudos. 


Važiuoja į Kauną dainuot 


Pogarsėjuši Vilniaus visuomenės tarpe, savo 
maloniu ir žavingu balseliu, jauna mūsų daininiukė 
p-lė M. Prancuževičiūtė, pabaigoj šio mėnesio, iš 
tisai vasarai išvyksta Nėpriklausomon Lietuvon. 

Kaune, bei kituose provincijos miestuose pasi- 
rengs suruošti visą eilę koncertų. Musų jaunai 
dainininkei linkime gero pasisekimo. 


Rengiasi vasarot Kaune. 


Šia vasarai, kaip tenka patirti, iš Vilniaus daug 
kas pasirengęs vasaros atostogas praleisti Nepri- 
klausomoj Lietuvoj. 

Rengiamos ištisos grupės kelionei į Lietuvą; 
studentų sąjungos, mokytojų sąjungos, skautų, Vil- 
niaus lietuvių gimnazijos moksleivių, vedamas p. 
Krutulio choras visu savo sąstatu, na ir visa eilė 
kitų lietuviškų organizacijų. 

"Beto, vyksta daugybė asmenų ir pavieniui. 
Dauguma žada gauti leidimus vykti tiesiog per taip 
vadą. „administracinę“ liniją. 


Spaudos paroda. 


Surengta Mokslo D-jos spaudos paroda, buvo 
labai įdomi ir gausiai lankoma netik lietuvių bet 
lenkų, baltgudžių ir žydų. Rengiant šią parodą daug’ 
pasidarbuota p. p. Valaičio ir Bielinio. 

Išstatytose diagramose atvaizduota kiek, kur 
ir kada išleista lietuviškų knygų. Nuo 1547 m. iki 
1904 m. Mažojoj Lietuvoj išėjo 2319 raštų. Didžio- 
joj 660. Amerikoj 527, Rusijoj ir Vokietijoj po 124, 
Daugiausiai knygų atspausdinta Tilžėj—1426, Vilniu- 
je 625, Bitėnuose 192, Klaipėdoj 162, Prėkulej 137. 
Petrapily 63, Rygoj 19, Varšuvoj 17. 


ĮVAIRENYBĖS. 


Žmogus kuris nemiega. 


Airijos kaimo gyventojas, kepėjas pasiryžo iro- 
dyti, kad normališkam žmogui nereikalinga miegoti. 
Jis įvedė sau savotišką režimą. Jis dirba nuo 8 val. 
vakaro iki 7 val. ryto. Pa to jis eina pasivaikščioti, 
meškerioti arba medžioti. 

Pirmą laiką jam buvę sunku priprasti prie to- 
kio režimo, bet galų gale kepėjas visai nuprato 
miegoti, Dabar jis nemiega visas 24 valandas. 

„Zmonės, sako šis fenomenas, beveik pusė 
gyvenimo praleidžia miegodami. Nuolatinio trenira- 
vimos pagalba galima nuprasti nuo miegojimo“. 

Pradžioje jūs turėsit miegoti 4 valandas, pas- 
kui 2, o vėliaus miegas Jums visai bus nereika- 
lingas. b 
„Miegas kvailas paprotys. Nuo to laiko kaip aš 
nemiegu, ač jaučiu save -sveiku ir pilnu jegų ir ener- 
gijos“. 


1797 metais gimęs žmogus tebegyvena. 


Estų laikraščių žinomis, pietų Estijoje gyvena 
pats seniausias estas, iš profesijos siuvėjas, kuris 
sulaukė jau net 132 metus amžiaus. Jis gimė 1779 
metais. Nežiūrint savo amžiaus, senis dar gana gu- 
vus. Jis neseniai yra gryžęs kaipo optantas iš So- 
vietų Rusijos. 


Atsakomasis redaktorius ir lejdėjas: R. Serafinavičius. 


J. Bajevskio spaustuve Vilniuje. 


